**УВЕДОМЛЕНИЕ**

**на пациентите на СБАЛДБ “Проф. Иван Митев“ в качеството им на субекти на данни по смисъла на Общия Регламент относно защитата на данните (ЕС) 2016/679**

СБАЛДБ „Проф. Иван Митев“ ЕАД (за краткост СБАЛДБ или „Болницата“) е Администратор на лични данни по смисъла на Общия Регламент относно защитата на данните (ЕС) 2016/679. Болницата отчита важността на конфиденциалността и защитата на личните Ви данни и се ангажира да обработва тези лични данни при спазване на приложимите законови изисквания и установените стандарти и принципи.

Приобработването на лични данни на нашите пациенти във връзка с осъществяваните медицински дейности, Администраторът на лични данни (СБАЛДБ „Проф. Иван Митев“ ЕАД) отчита и особените разпоредби, разписани в Закона за здравето и по-конкретно:

**- с**пециалното отношение при обработване на здравна информация по смисъла на Закона за здравето, а именно: личните данни, свързани със здравословното състояние, физическото и психическото развитие на лицата, както и всяка друга информация, съдържаща се в медицинските рецепти, предписания, протоколи, удостоверения и в друга медицинска документация.

**-** субектите, които събират, обработват, използват и съхраняват здравна информация са: Администраторът на лични данни (Болницата), регионалните здравни инспекции. Лекарите, фармацевтите и другите медицински специалисти, както и немедицинските специалисти, работещи в Болницата, обработват лични данни, съдържащи се в здравната информация, в качеството си на лица с достъп, действащи под ръководството на Администратора при съобразяване на принципа „Необходимост да се знае“.

**1.** По отношение на нашите пациенти, ползващи медицинските дейности, които Болницата извършва като лечебно заведение в изпълнение на разпоредбите на Закона за лечебните заведения**, ние събираме и обработваме следните лични данни:**

1.1 Три имена, ЕГН, адрес, номер на лична карта (когато пациентът има издадена л.к.), данни за здравно осигуряване, данни за резултати от прегледи, история на заболяването.

1.2. Данни от видеонаблюдение – изградили сме система за видеонаблюдение с цел осигуряване на безопасността на нашите пациенти, персонал и посетители в района на СБАЛДБ. Участъците с видеонаблюдение са обозначени с информационни табели. Записите се съхраняват за срок не по-дълъг от 14 дни след заснемането.

**2. Цели на обработването.**

Обработваме Вашите лични данни в качеството Ви на наши пациенти с цел осигуряване на ефективно медицинско обслужване в изпълнение на българското законодателство

**3. Основания за обработване на Вашите лични данни.**

Законосъобразността на обработването на лични данни, която СБАЛДБ строго съблюдава, е правно уредена в Регламент (ЕС) 2016/679, както следва:

3.1. Обработването е необходимо, за да бъдат защитени жизненоважните интереси на субекта на данните (чл. 9, параграф 2, буква „в“ на Регламента);

3.2. Обработването е необходимо за целите на превантивната или трудовата медицина, медицинската диагноза, осигуряването на здравни грижи и лечение (чл. 9, параграф 2, буква „з“ на Регламента);

3.3. Обработването е необходимо за спазването на законово задължение от страна на СБАЛДБ съгласно законодателството на Република България(чл. 6, параграф 1, буква „в“ на Регламента);

3.4. Обработването е необходимо за целите на легитимните интереси на СБАЛДБ (чл. 6, параграф 1, буква „е“ на Регламента).

**4. Сроковете** **за обработване на Вашите лични данни** са съобразени с нормативно определените в съответните закони на Р България.

**5. Трети лица, на които можем да предоставим Ваши лични данни.**

5.1 Здравна информация, съдържаща лични данни, включително и специални категории лични данни по смисъла на чл. 9 от Регламент (ЕС) 2016/679, може да бъде предоставяна на трети лица, различни от лицата, за които се отнася, само когато:

а) лечението на лицето продължава в друго лечебно заведение;

б) съществува заплаха за здравето или живота на други лица, като в този случай предоставянето на здравна информация се извършва след уведомяване на съответното лице, за което се отнася информацията;

в) е необходима при идентификация на човешки труп или за установяване на причините за смъртта;

г) е необходима за нуждите на държавния здравен контрол за предотвратяване на епидемии и разпространение на заразни заболявания;

д) е необходима за нуждите на медицинската експертиза и общественото осигуряване;

е) е необходима за нуждите на медицинската статистика или за медицински научни изследвания, след като данните, идентифициращи пациента, са заличени;

ж) е необходима за нуждите на Министерството на здравеопазването, Националния център по здравна информация, НЗОК, регионалните здравни инспекции и Националния статистически институт;

з) е необходима за нуждите на застраховател, лицензиран по раздел I от Приложение № 1 или т. 2 или по т. 1 и 2 от раздел II, буква „А“ на приложение № 1 към Кодекса за застраховането.

5.2 СБАЛДБ „Проф. Иван Митев“ ЕАД може да разкрие и предостави Ваши лични данни на компетентните държавни органи по предвидения в закона ред и в случаите, когато е налице съответно задължение за предоставянето им.

**6. Вашите права**.

Съгласно разпоредбите на Общия регламент относно защитата на личните данни (ЕС) 2016/679, като субект на данни имате следните права:

6.1. Право на достъп – имате право да поискате и да получите потвърждение дали обработваме Ваши лични, след което да получите информация за целите на обработването, съответните категории лични данни и техните получатели, сроковете за обработване и копие от информацията, която съхраняваме за Вас.

6.2 Право на коригиране – имате право да искате поправяне на данни, които съхраняваме за Вас и които са неточни или непълни.

6.3 Право на изтриване (“да бъдете забравени”) – при определени обстоятелства (например ако обработването се основава на Вашето съгласие) можете да поискате личните Ви данни да бъдат изтрити от нашите регистри.

6.4 Право на ограничаване на обработването – при определени условия (например ако считате, че обработването на личните Ви данни е неправомерно) имате право да искате ограничаване на обработването.

6.5 Право на преносимост – имате право да изискате данните, които съхраняваме за Вас, да Ви бъдат предадени или да бъдат предадени на друга организация в случаите, когато те се обработват по автоматичен начин и на основание Вашето съгласие или договор.

6.6 Право на възражение – имате право да възразите срещу определени видове обработване, като например срещу всяко обработване на личните Ви данни, което се основава на легитимни интереси на СБАЛДБ „Проф. Иван Митев“ ЕАД. В този случай ние ще преустановим обработването, освен ако съществуват убедителни легитимни основания за обработването, които имат предимство пред Вашите лични интереси, права и свободи.

**Освен това имате и следните права, посочени в Регламента:** на подаване на жалба до Надзорен орган (чл. 77 на Регламента), на ефективна съдебна защита срещу Надзорен орган (78 на Регламента); на ефективна съдебна защита срещу Администратора (Болницата) - чл. 79 на Регламента и на обезщетение и отговорност за причинени вреди (чл. 82 от Регламента).

В някои случаиСБАЛДБ „Проф. Иван Митев“ ЕАДможеда Ви откаже или да ограничиупражняването от Ваша страна на някое от посочените права. Това са случаи, които се отнасят до националната сигурност, отбраната, обществената сигурност, независимостта на съдебната власт и съдебните производства, обществен интерес в областта на общественото здраве, а също и при правно задължение, произтичащо от правото на ЕС или на Р България, което ни задължава да обработваме Вашите лични данни.

В случай че имате въпроси във връзка с обработването на Вашите лични данни или желаете да упражните съответните Ви права, можете да се обърнете към Длъжностно лице по защита на данните на СБАЛДБ “Проф. Иван Митев“: Иван Костадинов тел. 0887-648-639; e-mail: dpo.consult@yahoo.com.

Ако прецените, че ние обработваме Вашите лични данни незаконосъобразно, имате право да подадете жалба в Комисията за защита на личните данни на адрес: гр. София 1592, бул. „Цветан Лазаров“ № 2. Електронна поща: kzld@cpdp.bg

**Уведомлението е получено от:**

Пациент (когато е на възраст над 14 години):

 (имена, подпис)...........................................................................................................................

**Родители/настойници** (когато пациентът е на възраст до 18 години)

(имена, подпис).............................................................................................................................

(имена, подпис).............................................................................................................................

**Дата:** ...........................